Sekretarja amerikane e Shtetit shpreson që rezoluta për Libanin të nënshkruhet brenda pak ditësh
Kondoliza Rajs shpreson që për një ose dy ditë të votohet mbi projekt-rezolutën e Këshillit të Sigurimit për t’u dhënë fund luftimeve m
Presidenti Bush po diskuton me këshilltarë të lartë në fermën e tij në Teksas lidhur me hapat për ndalur luftimet në Lindjen e Mesme. Sekretarja e Shtetit Condoleezza Rice thotë se një projekt-rezolutë e OKB-së që po shqyrtohet nga Këshilli i Sigurimit është hapi i parë drejt ndalimit të gjakderdhjes. Sekretarja Rice thotë se është e rëndësishme që të votohet për rezolutën gjatë dy ditëve të arshshme për t’u dhënë fund luftimeve mes Izraelit dhe ekstremistëve të Hezbollahut në Liban: tha sekretarja Rice. Projekt-rezoluta që u hartua pas negociatave mes Francës dhe Shteteve të Bashkuara, bën thirrje për ndërprerjen e luftimeve që do të çonte në një armëpushim të përhershëm. Sekretarja Rice e pranon se gjithsesi dhuna nuk do të ndërpritej menjëherë. Megjithatë ajo thotë se rezoluta do të ishte një hap i rëndësishëm përpara: Duke folur para gazetarëve pranë fermës së presidentit në Teksas, zonja Rice tha se kur të miratohet rezoluta, Këshilli i Sigurimit do të vazhdojë me fazën e mëtejshme dhe do të fillojë procesin e autorizimit të një force ndërkombëtare dhe forcimit të qeverisë libaneze. Por zyrtarët libanezë e kanë kritikuar projekt-rezolutën sepse nuk bën thirrje për tërheqjen e plotë nga Libani të forcave izraelite. Sekretarja Rice u tha gazetarëve se ndërsa rezoluta nuk parashikon largimin e forcave, ajo parashikon masa për ndalimin e dhunës që ka shkaktuar aq shumë viktima mes popullsisë civile nga të dyja anët e kufirit Izraelito-Libanez. Ajo theksoi se askush, përfshirë qeverinë izraelite nuk do që forcat izraelite të qendrojnë pafundësisht. Ajo shtoi se rezoluta do t’i japë mundësinë botës të shohë synimet e vërteta të të dyja palëve në konflikt: Izraelit dhe Hezbollahut. Zonja Rice tha se Shtetet e Bashkuara janë këshilluar edhe me anëtarë të Këshillit të Sigurimit për projekt-rezolutën.